text: Viis aastat tehtud seadust peab keskkonnaministeerium hädavajalikuks omandiõiguse seisukohalt – et ka jahinduses saaks eraomanikud rohkem sõnaõigust. Seadus paneb jahimehed ja eraomanikud kokku leppima, kuidas jahti peetakse ja kuidas hüvitatakse ulukikahjud. Jahipiirkondade praegusi kasutuslubasid pikendatakse kümneks aastaks, kuid seadusega antakse omanikele võimalus jahiselts välja vahetada. Maakondades kutsutakse kokku koordineerivad jahindusnõukogud, kus osaleb oma esindajate kaudu ka riik.